Forannoncering af revurdering af miljøgodkendelse til Egeparken 1, 4800 Nykøbing F.

Guldborgsund Kommune har taget miljøgodkendelsen tilhørende IE-fjerkræbedriften på Egeparken 1, 4800 Nykøbing F. op til revurdering.

Guldborgsund Kommune skal revurdere den eksisterende svineproduktion på Egeparken 1, 4800 Nykøbing F. efter bekendtgørelse om godkendelse og tilladelse m.v. af husdyrbrug nr. 2256 af 29. december 2020 og bekendtgørelse af lov om husdyrbrug og anvendelse af gødning m.v. nr. 520 af 1. maj 2019.

Produktionen har en § 12 miljøgodkendelse fra 2012 med flere end 40.000 stipladser til fjerkræ. Produktionen er derfor et IE-husdyrbrug.

I forbindelse med sagsbehandlingen af revurderingen har enhver ret til at se og kommentere sagens akter.

Ideer, bemærkninger og spørgsmål til revurderingen, eller ønske om at få tilsendt udkast af revurderingen når den foreligger, skal være kommunen i hænde senest den 4. februar 2021.

Forslag m.v. skal sendes til kommunen via Teknik@guldborgsund.dk eller brev til Guldborgsund Kommune, Center for Teknik & Miljø, Parkvej 37, 4800 Nykøbing F.

Resultastet af revurderingen vil blive annonceret på et senere tidspunkt på Miljøstyrelsens side for digital miljøadministration; DMA.mst.dk. Afgørelsen om revurdering vil til den tid kunne påklages.